**Príloha č.2- súťažných podkladov**

**Rámcová dohoda o dodávkach Múky (Cestovín)- NÁVRH**

**č. ÚVTOS a ÚVV -ost-x/36-2019**

uzavretá podľa ust. § 18, 19, 42, 56 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s náležitosťami podľa ustanovenia § 269 ods. 2 zák. č. 513/1991 Zb. Obchodný zákonník, v znení neskorších predpisov ( ďalej len „Obchodný zákonník“).

**Čl. I**

**Zmluvné strany**

**1. Ústav na výkon trestu odňatia slobody a Ústav na výkon väzby**

Sídlo: Gucmanova 19/670, priečinok 7, 920 41 Leopoldov

Korešpodenčná adresa: Gucmanova 19/670, priečinok 7, 920 41 Leopoldov

Zastúpený: pplk. Ing. Michal Halás, riaditeľ ÚVTOS a ÚVV

Právna forma: Štátna rozpočtová organizácia

Zriadené: Ministerstvom spravodlivosti SR zriaďovacia listina zo dňa 31. 01. 2001

Tel.; fax : 033 / 2831111, 2831900

E-mail: ustavleop@zvjs.sk

Web: [www.zvjs.sk](http://www.zvjs.sk/)

IČO: 00738 271

DIČ: 2021148019

IBAN: SK4281800000007000163696

Bankové spojenie: Štátna pokladnica

Číslo účtu: 7000163696/8180

**(**ďalej len **„objednávateľ“)**

a

**2.**

Zastúpený:

Právna forma:

Zapísaná v registri:

Pre styk vo veci:

Tel:

Fax:

E-mail:

Web:

IČO:

IČ DPH:

Bankové spojenie:

Číslo účtu:

**(**ďalej len **„dodávateľ“)**

**Čl. II**

**Predmet dohody**

* 1. Predmetom Rámcovej dohody je záväzok Dodávateľa dodať, poskytnúť alebo vykonať Objednávateľovi počas platnosti a účinnosti Rámcovej dohody plnenie len na základe doručenia písomnej Čiastkovej výzvy/ objednávky Objednávateľa na dodanie rámcovo zazmluvneného tovaru, Múky ( alebo cestoviny) vystavenej v súlade s podmienkami a v medziach Rámcovej dohody a jej zmluvnej špecifikácii, a to v rozsahu podľa takejto Čiastkovej výzvy a za ostatných podmienok uvedených v Rámcovej dohode, a tomu zodpovedajúci záväzok objednávateľa dodané, poskytnuté či vykonané plnenie v zmysle Čiastkovej výzvy prevziať a zaplatiť zaň dodávateľovi časť ceny, zodpovedajúcu splnenému rozsahu Rámcovej dohody. Pre vylúčenie pochybností platí, že objednávateľ je oprávnený, nie však povinný doručiť počas platnosti a účinnosti Rámcovej dohody dodávateľovi akúkoľvek Čiastkovú výzvu.
  2. Objednávateľ sa zaväzuje na základe tejto dohody predmet dohody prevziať do svojho vlastníctva a zaplatiť dodávateľovi cenu dohodnutú v Čl. III tejto zmluvy.

**Čl. III**

**Cena a platobné podmienky**

* 1. Zmluvné strany sa dohodli, že cena tovaru je v súlade so zákonom č. 18/1996 Z. z. o cenách v znení neskorších predpisov a na základe výsledku elektronickej aukcie zo dňa xx.xx.2019 ( bude dodatočne vložený po ukončení e-aukcie) uvedená v prílohe č. 2-podrobný štruktúrovaný rozpočet z výsledku elektronickej aukcie, ktorá tvorí neoddeliteľnú časť tejto dohody. Dodávateľ dodá tovar zabalený. Ceny za tovar sú vrátane cla, odvodu do recyklačného fondu a nákladov spojených s balením a dopravou.
  2. Počas platnosti dohody môže byť cena tovaru dodatočne upravená dodávateľom výhradne len s prihliadnutím na zmenu výšky DPH, cla, zavedením ďalších poplatkov. Úprava ceny bude riešená písomným dodatkom k tejto dohode po predchádzajúcej vzájomnej dohode oboch zmluvných strán.
  3. Vzhľadom na to, že potreba pravidelných dodávok tovarov ktoré sú uvedené v technickej špecifikácii predmetu zákazky v prílohe č.1 tejto zmluvy je predpokladaná (množstvo MJ), vyhradzuje si objednávateľ právo považovať ju za nezáväznú. Skutočná potreba pravidelných dodávok tovarov (MJ) bude závisieť výlučne od aktuálnych potrieb objednávateľa, maximálne však do výšky vyčerpania zmluvnej ceny.
  4. Dodatok k dohode, ktorá je výsledkom verejného obstarávania, ktorý by menil rámcovú dohodu počas jej trvania bez nového verejného obstarávania, je možné uzatvoriť len za podmienky uvedenej v § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
  5. V dohodnutej cene sú zahrnuté všetky náklady dodávateľa, súvisiace s dodávkou tovaru do miesta plnenia.
  6. Tovar bude fakturovaný objednávateľovi čiastkovo po doručení jednotlivých zásielok, na základe obdŕžaných písomných čiastkových výziev/objednávok objednávateľa. Objednávateľ sa zaväzuje vykonať úhradu daňového dokladu do 30 dní od jeho doručenia.
  7. Úhradu vykoná po dodaní tovaru objednávateľ bankovým prevodom na základe obdŕžanej faktúry a dodacieho listu do 30 kalendárnych dní odo dňa ich doručenia.
  8. Zálohová platba a platba vopred sa neumožňuje.
  9. Zmluvná pokuta za oneskorenú úhradu sa stanovuje vo výške 0,05 % z fakturovanej ceny za každý deň omeškania.
  10. V prípade nedodržania termínu dodávky zo strany dodávateľa sa stanovuje zmluvná pokuta vo výške 0,05 % z ceny dodávky za každý deň omeškania.
  11. Akúkoľvek zmluvnú pokutu podľa ustanovení tejto zmluvy je objednávateľ oprávnený uplatniť formou krátenia faktúry za omeškané plnenie alebo výzvou na uhradenie zmluvnej pokuty, resp. akýmkoľvek právne uplatniteľným spôsobom.
  12. Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.

**Čl. IV**

**Zánik dohody**

* 1. Túto dohodu je možné kedykoľvek ukončiť písomnou dohodou zmluvných strán, predmetom ktorej bude aj dohoda zmluvných strán o vzájomnom vysporiadaní práv a záväzkov vzniknutých realizáciou tejto dohody a dátum ukončenia účinnosti tejto dohody.
  2. Zmluvné strany sa dohodli, že ktorákoľvek zmluvná strana môže vypovedať túto dohodu písomnou výpoveďou aj bez uvedenia dôvodu, pričom výpovedná lehota je 3 mesiace, počítajúc od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.
  3. V prípade pochybností o dátume doručenia sa má za to, že výpoveď od dohody bolo doručené druhej zmluvnej strane 3. deň po jej odoslaní.
  4. Zmluvné strany berú na vedomie a súhlasia, že plnenia, ktoré boli vzájomne potvrdené a odsúhlasené pred ukončením od tejto dohody výpoveďou alebo dohodou, sú si zmluvné strany povinné poskytnúť a plnenia poskytované pred ukončením tejto dohody výpoveďou alebo dohodou od tejto dohody sa nevracajú.
  5. Pri podstatnom porušení povinností vyplývajúcich z tejto dohody môže oprávnená strana okamžite odstúpiť od tejto dohody a požadovať od povinnej strany náhradu škody v súlade s právnymi predpismi platnými v Slovenskej republike.
  6. Zmluvné strany sa dohodli, že za podstatné porušenie zmluvných povinností

1. Bude odberateľ považovať:

* nedodržanie dodacej lehoty,
* nevybavenie reklamácií v lehote dohodnutej v čl. VII tejto dohody,
* ak predmet dohody nebude dodaný v súlade s ustanoveniami tejto dohody,
* ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa,
* ak na miesto dodávateľa vstúpi iná osoba následkom právneho nástupníctva.

1. Bude dodávateľ považovať:

* nezaplatenie faktúry v lehote 60 dní.
  1. Zmluvné strany sa vzájomne dohodli, že pri podstatnom porušení zmluvných povinností má oprávnená zmluvná strana možnosť požadovať od povinnej zmluvnej strany okrem náhrady škody aj zmluvnú pokutu vo výške 2.000,-- €, okrem prípadov, keď preukáže že porušenie povinností bolo spôsobené okolnosťami vylučujúcimi zodpovednosť.

**Čl. V**

**Miesto a termín plnenia**

* 1. Miestom plnenia je ÚVTOS a ÚVV , Gucmanova 19/670, 920 41 Leopoldov - kuchyňa odsúdených a vývarovňa na administratívnej budove.
  2. Objednávaný tovar bude dodávateľom odovzdávaný poverenému pracovníkovi objednávateľa s dodacím listom na dohodnuté miesto plnenia u odberateľa do 2 pracovných dní od obdŕžania čiastkovej výzvy/objednávky, spolu s dodacím listom.

**Čl. VI**

**Obchodné podmienky**

* 1. Tovar bude dodávaný dodávateľom na základe písomných čiastkových výziev/objednávok objednávateľa zaslaných elektronickou poštou.
  2. Objednávateľ je povinný zabezpečiť prítomnosť osoby poverenej preberaním tovaru v dohodnutom termíne. Osoba poverená preberaním tovaru je povinná pri prevzatí tovaru opečiatkovať a podpísať dodací list.
  3. Objednávateľ a dodávateľ sa zaväzujú, že si navzájom do 3 dní od vzniku skutočnosti písomne ohlásia každú zmenu identifikačných údajov uvedených v článku I.
  4. Obal a balenie určuje výrobca a je v súlade s predpísanými normami. Dodávaný tovar bude, riadne zabalený a označený.
  5. Dodávateľ sa zaväzuje, že dodávaný tovar bude mať obvyklú kvalitu. Dodávateľ nezodpovedá za škodu na tovare, ktorá bola spôsobená nesprávnou manipuláciou a uskladnením u Objednávateľa.
  6. Objednávateľ sa zaväzuje tovar použiť výlučne pre svoju potrebu.

**Čl. VII**

**Reklamácia**

* 1. Viditeľné nedostatky (chýbajúci tovar, poškodený obal) je objednávateľ povinný hlásiť ihneď, resp. vyznačiť na dodacom liste s podpisom objednávateľa a zodpovedným pracovníkom v deň dodávky. Pri výskyte viditeľných nedostatkov tovaru môže objednávateľ požadovať:
     + odstránenie nedostatkov dodaním náhradného tovaru za chybný tovar do 24 hodín,
     + dodaním chýbajúceho tovaru,
     + požadovať primeranú zľavu z dohodnutej ceny.
  2. V prípade, že tovar bude mať vlastnosti nevyhovujúce na použitie u objednávateľa (zjavne nekvalitný), tzn. nebude použiteľný, táto skutočnosť bude okamžite po zistení nahlásená dodávateľovi. Takýto tovar dodávateľ na svoje náklady obratom vymení.
  3. Opakované dodanie tovaru s nedostatkami znamená hrubé porušenie jeho zmluvnej povinnosti. Objednávateľ je v takomto prípade oprávnený odstúpiť od zmluvy.

**Čl. VIII**

**Práva a povinnosti**

1. Dodávateľ sa zaväzuje pri plnení povinností vyplývajúcich z tejto zmluvy postupovať s odbornou starostlivosťou s cieľom dodávať predmet zmluvy v zmysle podmienok uvedených v tejto zmluve a jej príloh.
2. Dodávateľ ručí za to, že predmet zmluvy v zmysle čl. 2. tejto zmluvy má v dobe prevzatia zmluvne dohodnuté podmienky a zodpovedá požiadavkám objednávateľa.
3. Dodávateľ nesmie bez súhlasu objednávateľa poskytnúť akékoľvek výsledky, ani čiastkové výsledky vykonávania predmetu zmluvy iným subjektom, ak sa s objednávateľom písomne nedohodne inak.
4. Dodávateľ bez predchádzajúceho písomného súhlasu objednávateľa nemá právo previesť práva a povinnosti z tejto zmluvy na tretiu osobu. Zmluvné strany sa výslovne dohodli, že bez

predchádzajúceho písomného súhlasu objednávateľa nie je dodávateľ oprávnený ani postúpiť akékoľvek pohľadávky tretej osobe, ktoré mu vznikli voči objednávateľovi podľa alebo na základe tejto zmluvy.

1. V prípade, ak Dodávateľ alebo jeho subdodávateľ majú povinnosť byť zapísaný v registri partnerov verejného sektora (ďalej len „register“) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“), táto povinnosť musí byť splnená pred podpisom tejto zmluvy. Dodávateľ a jeho subdodávateľ musia spĺňať podmienku zápisu počas celého trvania zmluvy.
2. Dodávateľ je povinný oznámiť objednávateľovi každú zmenu v registri, týkajúcu sa tak dodávateľa ako aj jeho subdodávateľa.
3. Objednávateľ môže v súlade s § 19 ods. 3 ZVO odstúpiť od zmluvy, ak dodávateľ nebol v čase uzavretia zmluvy zapísaný v registri alebo ak bol vymazaný z registra, v prípade ak zákon o registri partnerov takýto zápis predpokladá.

**Čl. IX**

**Záverečné ustanovenia**

1. Táto dohoda sa uzatvára na obdobie jedného roka odo dňa nadobudnutia jej účinnosti, resp. do vyčerpania maximálneho finančného objemu xxxxxxx,- EUR bez DPH (slovom xxxxxxxxxxxxxxxx eur), podľa toho, ktorá skutočnosť nastane skôr.
2. Rámcová dohoda je uzatvorená v súlade s § 269 ods.2 Obchodného zákonníka. Práva a povinnosti, ktoré nie sú výslovne upravené v tejto dohode sa riadia príslušnými ustanoveniami zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, Obchodného zákonníka a ďalšími všeobecne záväznými právnymi predpismi platnými v Slovenskej republike. Prípadné spory, ktoré zmluvné strany nevyriešia dohodou, budú postúpené na rozhodnutie vecne a miestne príslušnému súdu podľa sídla odporcu
3. Neoddeliteľnou časťou dohody je:

* príloha č.1 súťažných podkladov- opis predmetu obstarávania
* podrobný štruktúrovaný rozpočet z výsledku elektronickej aukcie ( príloha č.2 dohody)
* čestné prehlásenie dodávateľa o subdodávateľoch ( príloha č. 3 dohody)

1. Ustanovenia tejto dohody môžu byť menené, dopĺňané, resp. rušené iba písomne po dohode oboch zmluvných strán. Zmeny uvedené v dodatkoch, budú tvoriť neoddeliteľnú súčasť tejto zmluvy.
2. Dohoda je vyhotovená v 4 výtlačkoch, z ktorých každý má platnosť originálu. Každá zmluvná strana obdrží dva výtlačky tejto dohody.
3. Táto dohoda nadobúda platnosť dňom jej podpisu zmluvnými stranami a účinnosť dňom po dni zverejnenia v Centrálnom registri zmlúv.
4. Zmluvné strany prehlasujú, že si túto dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

V ........................ dňa .................... V ............................... dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za dodávateľa za objednávateľa